tartuNLP/wikipedia-smugri-20251201 huggingface dataset:
Grupidemokraatia

Grupi- või huvigrupi demokraatia (ingl. ) on kõige vanem demokraatia vorm, sest grupipõhist demokraatlikku otsustusprotsessi rakendasid juba iidsetest aegadest peale paljud hõimud ja sõdalaste üksused, keskaja vabalinnades rakendasid seda meetodit käsitööliste organisatsioonid (tsunftid, gildid) oma mõjuvõimu suurendamiseks volikogus. 
Grupidemokraatias rakendatakse reegllina volitusdemokraatia ("delegative democracy") põhimõtet. 
Tänapäeval ilmneb grupidemokraatia vabalt organiseerunud huvigruppides (valitsusvälised organisatsioonid, lühend: VVO, ing. Non-Governmental Organisation, – NGO), mis põhinevad maailmavaatel (ideoloogial) või lähtuvad majandushuvist. Viimasel puhul on ühendavaks teguriks reeglina ühine elukutse (arstid, õpetajad, riigiametnikud jms) või siis tegevusala (ettevõtlus, põllumajandus jms).  
Grupidemokraatia tulevikuvõimalused.
Internetipõhine suhtluskeskkond, arutelud foorumites ning isikutuvastust võimaldavad elektroonilised hääletussüsteemid pakuvad uusi ja ennenägematuid võimalusi grupipõhise volitusdemokraatia rakendamiseks ühiskonda ja avalikku ruumi kujundavate otsuste langetamiseks. 
Internetifoorumi põhise arutelu ja hääletamise viib täiesti uuele tasandile tehisintellekti (edaspidi TI) kaasamine arutelu ja hääletamise protsessi. TI rakendav programm suudab läbi lugeda nii miljoni kui ka miljardi arutelus osaleva inimese arvamused, need süstematiseerida, tuua välja neid ühendavad põhiseisukohad, hinnata arvamuste jagunemist ja esitada protsessis osalejatele hääletuse lõpptulemuse. Kui tulemus ei rahulda osalejaid, siis saab arutelu jätkata ja positsioone täpsustada seni, kuni protsessis osalejad tunnistavad, et nad on jõudnud ühisele arusaamale.
Abiy Ahmed

Abiy Ahmed Ali (amhara keeles አብይ አህመድ አሊ; sündinud 23. aprillil 1976) on Etioopia poliitik ja riigitegelane, Etioopia peaminister alates 2. aprillist 2018, Nobeli rahuauhinna laureaat (2019).
1995. aastal asus Abiy Ahmed Ali armeeteenistuses olles ÜRO rahuvalvejõudude koosseisus Rwandas ning aastatel 1998–2000 võttis osa Etioopia-Eritrea konfliktist.
Ta õppis ülikoolis programmeerijaks ning 2007. aastal sai temast Etioopia infojulgeoleku agentuuri looja ja juht.
2010. aastal lahkus ta tegevteenistusest ning valiti Etioopia parlamendi alamkoja liikmeks. Selles ametis tegeles ta peamiselt kristlaste ja muslimite vaheliste religioossete konfliktide lahendamisega.
2014. aastal määrati Abiy Ahmed Ali Etioopia Teaduse ja Tehnoloogia infokeskuse direktoriks ja 2015 teaduse ja tehnoloogia ministriks. 
Pärast eelmise valitsuse tagasiastumist valiti ta 1. aprillil 2018 ülekaaluka häälteenamusega Etioopia peaministriks. 
11. oktoobril 2019 avaldati Nobeli komitee otsus, millega Abiy Ahmed Alile määrati Nobeli rahuauhind jõupingutuste eest rahu ja rahvusvahelise koostöö saavutamiseks ning otsustava algatuse eest lahendada piirikonflikt naaberriigi Eritreaga.
Oktoobris 2021 vannutati Abiy Ahmed ametisse teiseks viieaastaseks ametiajaks.
Viktar Kuprejčyk

Viktar Davydavič Kuprejčyk (valgevene keeles Віктар Давыдавіч Купрэйчык; 3. juuli 1949 Minsk – 22. mai 2017 Minsk) oli valgevene maletaja, rahvusvaheline suurmeister (1980). 
Kuprejčyk lõpetas Valgevene Riikliku Ülikooli. NSV Liidu üliõpilaste malekoondise koosseisus tuli ta kolmel korral üliõpilaste võistkondlikuks maailmameistriks (1968, 1969, 1974). 1977. aastal sai ta FIDE-lt rahvusvahelise meistri nimetuse. Suurmeistriks sai Kuprejčyk 31-aastaselt 1980. aastal. 
Kuprejčyk on kahekordne Valgevene malemeister (1972, 2003). NSV Liidu meistrivõistlustel sai ta parima tulemuse 1977. aastal (5.–7. koht). Ta võitis 1980. aastal Islandil Reykjavíki rahvusvahelise turniiri ja aastavahetusel 1981/1982 Inglismaal Hastingsi rahvusvahelise turniiri. 
2014. aastal tuli ta Katerínis peetud veteranide maailmameistrivõistlustel U65+ vanuseastmes kolmandaks.
Kuprejčyk osales paljudel maleturniiridel, viimati Minskis kaks nädalat enne oma surma.
Ta oli maletegelase Anastassija Sarokina onu.
Anastasija Sarokina

Anastasija Viktaraŭna Sarokina (valgevene keeles Анастасія Віктараўна Сарокіна; sündinud 26. jaanuaril 1980 Minskis) on valgevene malefunktsionäär, malekohtunik ja maletaja, naiste rahvusvaheline meister (2001).
Sarokina on 2017. aastast Valgevene Maleföderatsiooni president ja 2018. aastast ühtlasi Rahvusvahelise Maleföderatsiooni (FIDE) viitsepresident. Aprillis 2019 oli ta Nur-Sultanis toimunudvõistkondlike maailmameistrivõistluste peakohtunik.
Maletama hakkas ta kuueaastaselt. Ta on seitsmekordne Valgevene noortemeister neidude mitmes vanuseastmes (1992–1998). 2000. aastal tuli Sarokina Valgevene naisjuunioride meistriks. Valgevene naiste meistrivõistlustel võitis ta 1998. aastal hõbemedali. Ta mängis kolmel naiste maleolümpial: 1996. aastal Jerevanis ja 1998. aastal Elistas esindas ta Valgevenet ning 2004. aastal Calviàs Austraaliat. 
Ta on lõpetanud Minskis Valgevene Riikliku Kehakultuuri Instituudi. 2003. aastal asus ta elama Austraaliasse, kus töötas maletreenerina Queenslandis ja Melbourne'is. Lõi oma malekooli. 2020. aastatel elab ta perega Valgevenes. Tema onu oli malesuurmeister Viktar Kuprejčyk.
Sarokina sai FIDE-lt 2002. aastal rahvusvahelise arbiitri ja 2005. aastal FIDE treeneri nimetuse. Rahvusvaheliste malevõistluste korraldajana sai ta FIDE-lt 2018. aastal rahvusvahelise organisaatori nimetuse.
Bachar Kouatly

Bachar Kouatly (araabia keeles بشار قوتلي; sündinud 3. märtsil 1958 Damaskuses) on Liibanoni päritolu Prantsusmaa maletaja ja malefunktsionäär, rahvusvaheline suurmeister (1989). 
Kouatly on 2016. aastast Prantsusmaa Maleföderatsiooni president ja ühtlasi 2018. aastast Rahvusvahelise Maleföderatsiooni (FIDE) asepresident. Ta kandideeris 1994. ja 1996. aastal FIDE presidendiks.
Ta sai 1975. aastal FIDE-lt rahvusvahelise meistri nimetuse. Suurmeistriks sai ta 31-aastaselt 1989. aastal. 
Kouatly tuli 1979. aastal Courchevelis Prantsusmaa malemeistriks. 
Ta võitis 1981. aastal Liibanoni esindajana Kataris FIDE tsooniturniiri ja pääses 1982. aastal Tolucas peetud maailmameistrivõistluste tsoonidevahelisele turniirile, kus jäi 14 osavõtja seas viimaseks.
Kouatly mängis kuuel maleolümpial: Liibanoni (1980) ja Prantsusmaa (1982–1988, 1992) võistkonna koosseisus.
Martha Fierro

Martha Lorena Fierro Baquero (sündinud 6. septembril 1977 South Kingstownis Rhode Islandis) on Ecuadori maletaja, maletreener ja malefunktsionäär, naiste suurmeister (1997), rahvusvaheline organisaator (2015).
Fierro on 2018. aastast Rahvusvahelise Maleföderatsiooni (FIDE) viitsepresident.
Males on ta tulnud kahel korral Panameerika noortemeistriks neidude U18-vanuseastmes [1994, 1995) ja kolmel korral Panameerika naisjuunioride meistriks (1995, 1996, 1997). Ta on mitmekordne Ecuadori naiste malemeister. 2005. aastal tuli ta teiseks Ecuadori lahtistel meistrivõistlustel (võistles koos meestega). 2009. aastal võitis ta Calis Ameerika maailmajao naiste meistrivõistlused. 
Fierro pääses mängima FIDE naiste Grand Prix 2009–2011 sarja, kus sai 20 osavõtja seas 16. koha. Naiste maailmameistrivõistluste turniiril 2010. aastal Antakyas (64 osavõtjat) sai ta turniiritabelis 45. asetuse. Ta kaotas avaringis Zhao Xuele ja 32 parema hulka ei pääsenud.
Ta on mänginud Ecuadori naiskonna koosseisus 12 naiste maleolümpial (1994–2012, 2016, 2018). 1998. aastal maleolümpial Elistas mängis ta Ecuadori võistkonna kolmandal laual.
Fierro sai FIDE-lt 1997. aastal naiste suurmeistri ja 2005. aastal rahvusvahelise meistri nimetuse. Rahvusvaheliste malevõistluste korraldajana sai ta FIDE-lt 2015. aastal rahvusvahelise organisaatori nimetuse.
HSBC Bank plc

HSBC Bank plc on üks suurimaid pangandus- ja finantsteenuste organisatsioone maailmas. HSBC rahvusvaheline võrk hõlmab umbes 7500 kontorit enam kui 80 riigis ja territooriumil Euroopas, Aasia-Vaikse ookeani piirkonnas, Ameerikas, Lähis-Idas ja Aafrikas.
HSBC Bank plc on üks neljast suuremast kliirimispangast Ühendkuningriigis ja on täielikult HSBC Holdingsi tütarettevõte. Äri ulatub tavapärastest isikliku rahanduse ja kommertspanganduse tänavate rollidest kuni privaatpanganduse, tarbijafinantseerimise ning ettevõtete ja investeerimispanganduseni. Kõigil kaubamärkidel tegutseb pangal Suurbritannias umbes 1800 asukohta.
Suurbritannia HSBC peakorter asub Birminghamis One Centenary Square'is. Ülemaailmne peakorter asub HSBC Toweris, Canada Square 8, Ida-Londoni Canary Wharfi piirkonnas.
HSBC Bank plc on Suurbritannia viiest suurest pangast ainus, kellel on rohkem hoiuseid kui laene (laenu ja hoiuste suhe 90%). See on viinud selleni, et pangad on investorite ja klientide poolt vähem riskantseks pakkumiseks kui teised pangad, kuna pank suudab oma tegevust täielikult rahastada. Samuti on see erinevalt teistest turul tegutsevatest pankadest aidanud kaasa ettevõtte aktsiahinna säilitamisele kogu krediidikriisi ajal.
Börsiettevõte

Börsiettevõte või börsiühing on ettevõte, mille omandivorm on korraldatud aktsiate kaudu, millega kavatsetakse vabalt kaubelda börsil või börsivälistel turgudel. Börsiettevõtet võib noteerida börsil (noteeritud ettevõte), mis hõlbustab aktsiatega kauplemist, või mitte (noteerimata aktsiaselts). Mõnes jurisdiktsioonis tuleb börsil noteerida teatud suurusega aktsiaseltsid.
Börsiettevõtteid moodustatakse konkreetsete riikide õigussüsteemides ja seetõttu on neil ühendused ja ametlikud määrangud, mis on selged ja eraldiseisvad selles piirkonnas, kus nad baseeruvad. Näiteks Ameerika Ühendriikides on börsiettevõte tavaliselt ettevõtte tüüp (kuigi korporatsioon ei pea olema aktsiaselts), Prantsusmaal on see tavaliselt "société anonyme" (SA), Suurbritannias "public limited company" (plc) ja Saksamaal "Aktiengesellschaft" (AG).
Aivar Kauge

Aivar Kauge (sündinud 29. novembril 1955) on eesti matemaatikaõpetaja.
Elulugu.
Ta lõpetas 1974. aastal Tallinna 2. Keskkooli ja 1979. aastal Tartu Riikliku Ülikooli matemaatikateaduskonna. 
Kauge on olnud matemaatikaõpetaja Pelgulinna Gümnaasiumis, Tallinna Tehnikagümnaasiumis, Saku Gümnaasiumis ja Gustav Adolfi Gümnaasiumis, õppealajuhataja ja matemaatikaõpetaja Tallinna Kristiine Gümnaasiumis. Alates 2020. aastast on ta matemaatikaõpetaja August Kitzbergi nimelises Gümnaasiumis.
Ta on koostanud matemaatika õppematerjale ning tegeleb male ja kirimalega Lichessis.
Tema õpilaste seas on Mikael Raihhelgauz.
Välkmale

Välkmale (saksa keeles "Blitzschach") on võistlusmale liike, kus igale mängijale antakse partii mängimiseks alla 10 minuti. 
Välkmalevõistlusi hakati korraldama 20. sajandi alguses Inglismaal. Esimene välkmaleturniir, mida FIDE tunnistas maailmameistrivõistlusteks, toimus oktoobris 2006 Iisraelis Rishon LeZionis. Võitis Aleksandr Grištšuk Pjotr Svidleri ees.
Alates 2012. aastast hakati pidama FIDE egiidi all ametlikke välkmale MM-e.
Lê Quang Liêm

Lê Quang Liêm (sündinud 13. märtsil 1991 Hồ Chí Minhis) on vietnami maletaja, rahvusvaheline suurmeister (2006). 
Lê Quang Liêm tuli 2005. aastal Belfortis noorte maailmameistriks U14-vanuseastmes. Suurmeistriks sai ta 15-aastaselt 2006. Eelnevalt, kuid samuti 2006. aastal, oli Lê FIDE-lt saanud rahvusvahelise meistri nimetuse. 
Ta on kahekordne Vietnami malemeister (2007, 2010) ja kahel korral võitnud Moskvas peetud Aeroflot Openi A-turniiri (2010, 2011).
Lê tuli 2013. aastal Filipiinidel peetud Aasia meistrivõistlustel neljandaks. Ta mängis 2017. aastal Thbilisis maailma karikavõistlustel (128 osavõtjat), kus kaotas teises ringis ja langes edasisest konkurentsist välja. Juunis 2019 võitis ta Hebeis Xingtais toimunud Aasia meistrivõistlused.
Lê on mänginud Vietnami võistkonna koosseisus seitsmel maleolümpial (2006–2018).
Stateer

Stateer (vanakreeka στατήρ "stater" 'raskus', 'midagi, mis kaalub') oli münt, mis oli käibel Vana-Kreeka mitmes piirkonnas.
Sõna kasutatakse ka müntide kohta, mida kreeka stateeri imiteerides vermiti mujal vanaaja Euroopas (keltide aladel Gallias, samuti Kesk-Euroopas tänase Tšehhi ja Poola aladel, hiljem Briti saartel, samuti on stateere vermitud Makedoonia Aleksandri vallutuste järel kunagise Gandhara kuningriigi aladel Põhja-Indias).
Verwaltungsgemeinschaft Leinetal

Leinetal on "Verwaltungsgemeinschaft" ('vallaliit') Saksamaal Tüüringi liidumaal Eichsfeldi kreisis. Vallaliidu keskus on Bodenrode-Westhausen.
"Verwaltungsgemeinschaft" Leinetal koosneb järgmistest valdadest:
Verwaltungsgemeinschaft Lindenberg/Eichsfeld

Lindenberg/Eichsfeld on "Verwaltungsgemeinschaft" ("vallaliit") Eichsfeldi kreisis Tüüringis Saksamaal. Vallaliidu keskus on Teistungen.
"Verwaltungsgemeinschaft" Lindenberg/Eichsfeld koosneb järgmistest valdadest:
Verwaltungsgemeinschaft Uder

Uder on "Verwaltungsgemeinschaft" ("vallaliit") Eichsfeldi kreisis Tüüringis Saksamaal. Vallaliidu keskus on Uder.
"Verwaltungsgemeinschaft" Uder koosneb järgmistest valdadest:
Verwaltungsgemeinschaft Westerwald-Obereichsfeld

Westerwald-Obereichsfeld on "Verwaltungsgemeinschaft" ("vallaliit") Eichsfeldi kreisis Tüüringis Saksamaal. Vallaliidu keskus on Küllstedt.
"Verwaltungsgemeinschaft" Westerwald-Obereichsfeld koosneb järgmistest valdadest:
Breitenworbis

Breitenworbis on vald Saksamaal Tüüringi liidumaal Eichsfeldi kreisis.
Buhla

Buhla on vald Saksamaal Tüüringi liidumaal Eichsfeldi kreisis.
Rahvasterännuaja kunst

Rahvasterännuaja kunst on umbes aastail 300–900 Suure rahvasterände perioodil Euroopas loodud kunst. See hõlmab germaani hõimude kunsti Mandri-Euroopas ja anglosaksi ning keldi kunstitraditsioonide sulandumist Briti saartel perioodi algupoolel. 
Iseloomulik kõigis neis piirkondades on loomastiil esemete pinnadekooris ja mitmesuguste panustehnikate kasutamine (nn polükroomne stiil) metallitöös. Pärast kristluse vastuvõtmist arenes rahvasterännuaja kunst varakeskaja jooksul erinevateks piirkondlikeks kunstistiilideks, mis vahel koondatakse ühisnimetaja "eelromaani kunst" alla. Seejärel kujunes välja romaanika, esimene kogu Euroopat hõlmav kunstistiil.
Üldised jooned.
Germaani hõimud asustasid varakeskajal uusi maid ja olid põhiliselt põllupidajad. Nende kunstis oli ühisjooneks monumentaalskulptuuri ja sajandeid püsivast materjalist arhitektuuri täielik puudumine, enamiku nende kunstipärandist moodustas vallasvara ja isiklikud esemed, nagu relvad, hobuseriistad, tööriistad ja ehted ning rõivakinnitused. Varakeskajast säilinud kunstiteosed on peaaegu kõik kaasaskantavad isiklikud ehte- või tarbeasjad, mis on leitud hauapanustena ajast enne kristluse vastuvõtmist, kui väljapaistvaid isikuid oli tavaks matta koos hulga isiklike esemetega. Arvata võib, et valdav enamik orgaanilistest materjalidest kunstiobjektidest on tänaseks hävinud.
Gernrode (Eichsfeld)

Gernrode on vald Saksamaal Tüüringi liidumaal Eichsfeldi kreisis. Selle põllumajanduslik maa on üks kõige tootlikumaid kreisis ja seetõttu ei ole seal metsamaad.
Gernrode asub Ülem-Eichsfeldis Harzi lõunajalamil. See asub Wipperi jõe mõlemal kaldal Düni ja Ohmi mägede vahel Eichsfelder Kesseli keskkohas.
Haynrode

Haynrode on vald Saksamaal Tüüringi liidumaal Eichsfeldi kreisis.
Andrea Gyarmati

Andrea Gyarmati (sündinud 15. aprillil 1954, Budapestis) on endine Ungari ujuja. Ta võistles 1968. ja 1972. aasta suveolümpiamängudel kokku kaheksal võistlusel ja võitis 1972. aastal kaks individuaalset medalit; hõbemedali 100 m seliliujumises ja pronksmedali 100 m liblikujumises. 100 m liblikujumises püstitas ta poolfinaalis maailmarekordi (1.03,80). Samuti võitis ta 1970. aasta Euroopa meistrivõistlustelt neli medalit; kuldmedalid 200 m seliliujumises ja 100 m liblikujumises ning hõbemedalid 100 m seliliujumises ja 4x100 m kombineeritud teateujumises. Nende saavutuste eest nimetati ta aastatel 1970–1972 aasta Ungari aasta sportlaseks.
Tema ema ja treener Éva Székely oli 1952. aasta olümpiavõitja 200 m rinnuliujumises ja isa Dezső Gyarmati oli 1952. aasta veepalli olümpiavõitja. Gyarmati abiellus ja lahutas hiljem kanuu olümpiavõitja Mihály Heszist. 1995. aastal paigutati ta mõlema vanema järel rahvusvahelisse ujumise kuulsuste halli ("International Swimming Hall of Fame").
Panustehnika

Panustehnika on dekoratiivkunstis kasutatav kaunistusviis, mille puhul erinevatest, sageli kontrastse tekstuuri või värviga materjalidest dekoor paigustatakse (panustatakse) alusmaterjali süvendisse. Panustehnikad on näiteks bidri, inkrustatsioon, intarsia, marketrii, mosaiik, niello, taušeerimine, "cloisonné", oterdis, "pietra dura" jt.
Kirchworbis

Kirchworbis on vald Saksamaal Tüüringi liidumaal Eichsfeldi kreisis. Kirchworbis asub Ohmi mägede tipust Langenbergist lõunas.
Kargassok

Kargassok on küla Venemaal Tomski oblastis, Kargassoki rajooni halduskeskus.
Kargassok asub Obi jõe vasakul kaldal, Tomskist maanteed mööda 460 km kaugusel.
Kargassokki on esimest korda mainitud 1640. aastal. Kargassok tähendab sölkupi keeles 'karuneem'.
Aastatel 1937–1992 oli Kargassok alev.
Kimanti keel

Kimanti keel on Etioopia edelaosas Amhara osariigis kõneldav keel.
Kimanti keel on ohustatud, sest valdav enamus kimantidest on läinud üle amhara keelele. Kimanti keelt oskavad üldiselt veel vaid vanad inimesed.
Kowalewo Pomorskie

Kowalewo Pomorskie (saksa keeles "Schönsee") on linn Poolas Kujawy-Pomorze vojevoodkonnas Golub-Dobrzyńi maakonnas, Kowalewo Pomorskie valla halduskeskus. Kowalewo Pomorskie asub Toruńi kesklinnast umbes 27 km kirdes.
Asulat on esmamainitud 1222. aastal, linnaõigused sai 1275. aastal. 1466. aastast oli asula Poola Kuningriigi piires. Esimese Poola jagamise tulemusel läks linn 1772. aastal Preisi kuningriigi võimu alla. 1833. aastal kaotas Kowalewo Pomorskie linnaõigused. Tagasi Poola koosseisu läks linn 1920. aastal. 1929. aastal sai Kowalewo Pomorskie linnaõigused tagasi.
Balkaniseerumine

Balkaniseerumine on halvustav geopoliitiline termin mingi piirkonna või riigi killustatuse või väiksemateks piirkondadeks või osariikideks jaotamise kohta, mis on sageli üksteise suhtes vaenulikud või koostööd välistavad. Ebastabiilne protsess on tihti välispoliitika tulemus, mis tekitab geopoliitilise killustatuse. Nii juhtus termini otsese nimekaimu Balkani maadega, kus on läbi aegade võimu võtnud Rooma impeerium, Osmanite impeerium, Austria-Ungari impeerium ja hiljem Jugoslaavia liitriik.
Brześć Kujawski

Brześć Kujawski on linn Poolas Kujawy-Pomorze vojevoodkonnas Włocławeki maakonnas, Brześć Kujawski valla halduskeskus. Brześć Kujawski asub Włocławekist umbes 12 km läänedelas.
Brześć Kujawski sai linnaõigused 1226. aastal.
Ekaterina Atalık

Ekaterina Atalık (sünninimi Jekaterina Polovnikova; vene keeles Екатерина Львовна Половникова; sündinud 14. novembril 1982 Kirovis) on vene päritolu Türgi maletaja, naiste suurmeister (2001).
Atalık tuli 1997. aastal Tallinnas Venemaa maletajana Euroopa noortemeistriks neidude U16-vanuseastmes. Ta abiellus 2005. aastal malesuurmeister Suat Atalıkiga. Sai Türgi kodakondsuse. 2005. aastast esindab ta rahvusvahelistel malevõistlustel Türgit. 
Ta tuli 2005. aastal Vahemere maade meistrivõistlustel kolmandaks (esikoha sai Suat Atalık). Naiste arvestuses oli ta parim ja sai Vahemere maade naiste malemeistri tiitli. 2006. aastal Kuşadasıs tuli Atalık Euroopa naiste malemeistriks. 
Ta on kolmekordne Türgi naiste malemeister (2008, 2016, 2018). 
Atalık on mänginud naiste maailmameistrivõistlustel. Ta kvalifitseerus Euroopa meistrivõistlustelt 2004. aastal Elistas peetud MM-turniirile (64 osavõtjat, nokautsüsteem), kus ta sai turniiritabelis 28. asetuse. Ta võitis seal avaringis Nino Hurtsidzet, kuid teises ringis kaotas Katerõna Lagnole. 
2015. aastal MM-turniiril Sotšis kaotas ta avaringis Olga Girjale ja 2017. aastal Teheranis kaotas avaringis Salome Meliale. 2018. aastal Hantõ-Mansiiskis võitis ta avaringis Deysi Corit, kuid kaotas teises ringis Marija Muzõtšukile.
Atalık sai FIDE-lt 2001. aastal naiste suurmeistri ja 2007. aastal rahvusvahelise meistri nimetuse.
Marta Bartel

Marta Bartel (sünninimi Marta Przeździecka; sündinud 20. mail 1988 Zambrówis) on poola maletaja, naiste suurmeister (2009).
Bartel jagas jaanuaris 2016 Poola naiste malemeistrivõistlustel 1.–2. kohta. Järelmatšis Poola maletšempioni tiitlile kaotas ta Jolanta Zawadzkale. Sama aasta aprillis sai ta Kuşadasıs Euroopa naiste meistrivõistlustel 96 osaleja seas 16. koha. 
Ta on mänginud Poola naiskonna koosseisus kolmel naiste maleolümpial (2006, 2008, 2014) ja kahtedel naiste võistkondlikel maailmameistrivõistlustel (2007, 2015).
Bartel sai FIDE-lt 2006. aastal naiste rahvusvahelise meistri ja 2009. aastal naiste suurmeistri nimetuse. 
2013. aastal abiellus ta malesuurmeister Mateusz Barteliga.
Mateusz Bartel

Mateusz Bartel (sündinud 3. jaanuaril 1985 Varssavis) on poola maletaja, rahvusvaheline suurmeister (2005). 
Bartel tuli 2003. aastal Budvas Euroopa noortemeistriks U18-vanuseastmes. Suurmeistriks sai ta 20-aastaselt 2005. aastal. Neli aastat varem oli ta saanud FIDE-lt rahvusvahelise meistri nimetuse. 
Ta on neljakordne Poola malemeister (2006, 2010–2012). 2015. aastal võitis ta Jeruusalemmas Euroopa meistrivõistlustel pronksmedali. 
2012. aastal võitis ta Moskvas peetud Aeroflot Openi A-turniiri ja 2017. aastal Biel Openi.
Bartel on mänginud Poola võistkonna koosseisus viiel maleolümpial (2006–2014) ja võitnud 2017. aastal Hantõ-Mansiiskis võistkondlikel maailmameistrivõistlustel pronksmedali (mängis neljandal laual).
Ta abiellus 2013. aastal naiste malesuurmeistri Marta Przeździeckaga.
Nowogród

Nowogród on linn Poolas Podlaasia vojevoodkonnas Łomża maakonnas, Nowogródi valla halduskeskus. Nowogród asub Narewi jõe vasakul kaldal, Łomżast umbes 13 km loodes.
Nowogród sai linnaõigused 1427. aastal. 1870. aastal kaotas Nowogród linnaõigused, kuid sai need 1927. aastal tagasi.
Nowogródis asub vabaõhumuuseum Skansen Kurpiowski.
Miyoko Watai

Miyoko Watai (jaapani keeles 渡井 美代子 "Watai Miyoko"; sündinud 8. jaanuaril 1945 Tōkyōs) on jaapani maletaja ja malekohtunik, naiste rahvusvaheline meister (1997), rahvusvaheline arbiiter (1983).
Watai on erialalt farmatseut. Ta on tegutsenud malekohtunikuna. 2003. aastal sai ta Jaapani Maleföderatsiooni presidendi ajutiseks kohusetäitjaks. 
Ta on neljakordne Jaapani naiste malemeister (1974, 1977, 1978, 2001). Ta mängis Jaapani naiskonnas 12 naiste maleolümpial (1972–1986, 1996–2002). 1979. aastal pääses Watai Alicantes toimunud MM-i tsoonidevahelisele turniirile, kus ta jagas 18 osavõtja seas 17.–18. kohta. 
Meedia andmetel tutvus Watai male maailmameistri Robert Fischeriga 1973. aastal. Kui Fisher 2004. aasta juulis arreteeriti katsel annulleeritud Ameerika Ühendriikide passiga Jaapanist Filipiinidele lennata ja seejärel vangi pandi, pöördus Watai maailma üldsuse poole üleskutsega Fischer päästa. Fischeri vangisoleku ajal nad abiellusid. Märtsis 2005 deporteeriti Fischer Jaapanist Islandi. Pärast Fischeri surma (2008) esitas Watai pärimisnõude. Islandi munitsipaalkohus rahuldas nõude alles märtsis 2011.
Ivana Maria Furtado

Ivana Maria Furtado (sündinud 16. märtsil 1999 Goas) on India maletaja, naiste rahvusvaheline meister (2012).
Furtado on tulnud kahel korral noorte maailmameistriks neidude U8-vanuseastmes (2006, 2007). Juunis 2012 Taškendis võitis ta Aasia naisjuunioride meistrivõistlused (sellel turniiril täitis ta esimest korda naiste suurmeistri normi). 2017. aastal Shīrāzis tuli ta taas Aasia naisjuunioride meistriks.
Klaus Ohlmann

Klaus Ohlmann (sündinud 29. juunil 1952) on elukutselt hambaarst ja üleilmselt tunnustatud Saksa purilendur. 
Ohlmann on paljude purilennurekordite omanik, kes on kokku püstitanud 36 FAI registreeritud maailmarekordit. 2003. aastal püstitas Ohlmann Argentinas senini kehtiva purilennu vaba liuglemise kauguse maailmarekodi 3008,8 km.
Karina Cyfka

Karina Cyfka (varem Karina Szczepkowska-Horowska; sünninimi Karina Szczepkowska; sündinud 28. oktoobril 1987 Rybnikis) on poola maletaja, naiste suurmeister (2010).
Cyfka võitis 2003. aastal Chalkidikes noorte maailmameistrivõistlustel neidude U16-vanuseastmes hõbemedali. Poola naiste meistrivõistlustel on ta võitnud kolm medalit: hõbemedali (2015) ja kaks pronksmedalit (2011, 2013). 2017. aastal Riias võistles ta Euroopa naiste meistrivõistlustel, kus sai 24. koha.
Ta on esinenud Poola naiskonna koosseisus neljal naiste maleolümpial (2012–2018; 2016. aastal Bakuus võitis hõbemedali). Euroopa naiste võistkondlikel meistrivõistlustel on Cyfka võitnud hõbemedali (2011) ja pronksmedali (2013). Ta on mänginud kolmedel naiste võistkondlikel maailmameistrivõistlustel (2007, 2009, 2015).
Cyfka sai FIDE-lt 2006. aastal naiste rahvusvahelise meistri, 2010. aastal naiste suurmeistri ja 2016. aastal rahvusvahelise meistri nimetuse.
Anna Kantane

Anna Kantane (sünninimi Anna Iwanow; sündinud 7. aprillil 1995 Wrocławis) on poola maletaja, naiste rahvusvaheline meister (2012).
Kantane võitis 2012. aastal Poola noorte meistrivõistlustel neidude U18-vanuseastmes pronksmedali. 2017. aastal sai ta Euroopa naiste meistrivõistlustel 144 osavõtja seas 56. koha. 
Ta mängis 2013. aastal Poola naiskonna koosseisus Euroopa naiste võistkondlikel meistrivõistlustel.
Kantane abiellus 2015. aastal Läti malesuurmeistri Toms Kantānsiga.
Toms Kantāns

Toms Kantāns (sündinud 16. jaanuaril 1994 Riias) on läti maletaja, rahvusvaheline suurmeister (2017). 
Kantāns sai suurmeistriks 23-aastaselt 2017. aastal. Kolm aastat varem oli ta FIDE-lt saanud rahvusvahelise meistri nimetuse. Ta on võitnud Läti meistrivõistlustel kaks hõbe- (2015, 2017) ja kaks pronksmedalit (2010, 2014). 
Ta on mänginud kolmel maleolümpial Läti võistkonna koosseisus (2010, 2014, 2018).
2015. aastal abiellus Kantāns naiste rahvusvahelise meistri Anna Kantanega.
Viktorija Ni

Viktorija Ni (sündinud 30. detsembril 1991 Riias) on Lätist pärit Ameerika Ühendriikide maletaja, naiste rahvusvaheline meister (2010). 
Ni mängis kuni 2011. aastani Lätit esindades, alates 2011. aastast esindab ta rahvusvahelistel malevõistlustel aga Ameerika Ühendriike. 
Ta pääses mängima 2017. aastal Teheranis toimunud naiste maailmameistrivõistluste turniirile (64 osavõtjat), kus sai turniiritabelis 59. asetuse, kuid kaotas seal avaringis Valentina Guninale ja 32 parema hulka ei pääsenud.
Ni on mänginud Läti naiskonna koosseisus kahel naiste maleolümpial (2008, 2010). USA naiste meistrivõistlustel saavutas ta 2012. ja 2015. aastal neljanda koha. 
Kiirmales on ta kahekordne Läti naiste meister (2004, 2005). 2008. aastal tuli ta Euroopa noortemeistriks kiirmales neidude U18-vanuseastmes. 
Ni on abielus malesuurmeister Yury Shulmaniga.
Yury Shulman

Yury Shulman (valgevene keeles Юрый Маркавіч Шульман "Juryj Markavič Šulman"; sündinud 29. aprilli 1975 Minskis) on Valgevenest pärit Ameerika Ühendriikide maletaja, rahvusvaheline suurmeister (1995). 
Shulman sai suurmeistriks 20-aastaselt 1995. aastal. Kaks aastat varem oli ta FIDE-lt saanud rahvusvahelise meistri nimetuse. 1994. aastal võitis ta Valgevene meistrivõistlused. 1995. aastal tuli Shulman Holonis Euroopa juunioride malemeistriks. 
1999. aastal asus Shulman õppima Texase Ülikooli Dallases. Ta võitis 2008. aastal USA malemeistrivõistlused. 2010. ja 2011. aastal jagas ta USA meistrivõistlustel esikohta, kuid järelmatši kaotas mõlemal korral.
Ta on abielus naiste rahvusvahelise malemeistri Viktorija Niga. Shulmani isa Mark Šulman on kabesuurmeister.
Karolína Olšarová

Karolína Olšarová (sündinud 28. juunil 1993) on tšehhi maletaja, naiste suurmeister (2018).
Olšarová on kahekordne Tšehhi naiste malemeister (2011, 2019). Ta on mänginud Tšehhi naiskonna koosseisus neljal naiste maleolümpial (2012–2018; 2018. aastal mängis esimesel laual). 
Ta sai FIDE-lt 2010. aastal naiste rahvusvahelise meistri ja 2018. aastal naiste suurmeistri nimetuse.
Tema õde on naiste malesuurmeister Tereza Rodshtein.
Tereza Rodshtein

Tereza Rodshtein (sünninimi Tereza Olšarová; sündinud 16. mail 1991) on tšehhi maletaja, naiste suurmeister (2015).
Rodshtein on kahekordne Tšehhi naiste malemeister (2012, 2015). Ta on mänginud Tšehhi naiskonna koosseisus neljal naiste maleolümpial (2010–2016). 
Ta sai FIDE-lt 2010. aastal naiste rahvusvahelise meistri ja 2015. aastal naiste suurmeistri nimetuse.
Ta on abielus malesuurmeister Maxim Rodshteiniga.
Suat Atalık

Suat Atalık (sündinud 10. oktoobril 1964 İstanbulis) on türgi maletaja, rahvusvaheline suurmeister (1994). 
1988. aastal sai Atalık FIDE-lt rahvusvahelise meistri nimetuse. 30-aastaselt sai ta esimeseks türgi rahvusest malesuumeistriks. Ta on kolmekordne Türgi malemeister (1987, 1988, 2007) ja kahekordne Vahemere maade malemeister (2005, 2006). 
Atalık mängis maleolümpiatel: Türgi (1984–1988, 1992, 1994, 1998, 2006) ja Bosnia ja Hertsegoviina (2002, 2004) võistkonna koosseisus. 
Ta abiellus 2005. aastal naiste malesuurmeistri Jekaterina Polovnikovaga.
Dąbie

Dąbie (saksa "Dabie", 1940–1945 "Eichstädt (Wartheland)") on linn Poolas Suur-Poola vojevoodkonnas Koło maakonnas, Dąbie valla halduskeskus. Dąbie asub Kołost umbes 17 km kagus.
Dąbiet on esmamainitud 1232. aastal, linnaõigused sai 1423. aastal.
Athanásios Mastrovasílis

Athanásios Mastrovasílis (kreeka keeles Αθανάσιος Μαστροβασίλης; sündinud 18. aprillil 1979 Thessaloníkis) on kreeka maletaja, rahvusvaheline suurmeister (2005). 
Mastrovasílis tuli 1995. aastal Guarapuavas noorte maailmameistrivõistlustel U16-vanuseastmes viiendaks. Suurmeistriks sai ta 26-aastaselt 2005. aastal. Viis aastat varem oli ta saanud FIDE-lt rahvusvahelise meistri nimetuse. 
Ta on kahekordne Kreeka malemeister (2015, 2018). 2004. aastal võitis Mastrovasílis Ateenas Akropoli rahvusvahelise turniiri.
Mastrovasílis on mänginud Kreeka võistkonna koosseisus kolmel maleolümpial (2004, 2010, 2016).
Ta tegutseb ka maletreenerina. FIDE-lt on ta saanud FIDE treeneri nimetuse.
Tema vend on malesuurmeister Dimítrios Mastrovasílis.
Dimítrios Mastrovasílis

Dimítrios Mastrovasílis (kreeka keeles Δημήτριος Μαστροβασίλης; sündinud 12. juunil 1983 Thessaloníkis) on kreeka maletaja, rahvusvaheline suurmeister (2003). 
Mastrovasílis võitis 2007. aastal Kallíthéas Euroopa noorte meistrivõistlustel U18-vanuseastmes hõbemedali. Suurmeistriks sai ta 20-aastaselt 2003. aastal. Aasta varem oli ta saanud FIDE-lt rahvusvahelise meistri nimetuse. 2003. aastal tuli ta Liibüas Vahemere maade juunioride meistriks.
Mastrovasílis mängis 2004. aastal Tripolis peetud FIDE maailmameistrivõistlustel (nokautsüsteem, 128 osavõtjat), kus aga avaringist edasi ei pääsenud. Sai juunis 2017 Minskis Euroopa meistrivõistlustel 20. koha ja kvalifitseerus septembris 2017 Thbilisis toimunud maailma karikavõistlustele. Kaotas seal avaringis Ivan Cheparinovile.
Mastrovasílis on mänginud Kreeka võistkonna koosseisus 9 maleolümpial (2000, 2004–2018).
Tema vend on malesuurmeister Athanásios Mastrovasílis.
Silmusnelinurk

Silmusnelinurk on ruudukujuline kujund, mille nurkadel on ümarad või kandilised silmused. Võib olla kujundatud ruumilisena, moodustatud lõppematust paelast või nöörist. Sellele on omistatud maagilisi omadusi ("apotropaion").
Eesti rahvakultuuris on silmusnelinurga kohta kasutatud nimetusi nagu nelinurk, nelikand, nelikant, aasruut, võlusõlm. Silmusnelinurka leiab arheoloogilises materjalis 9.–12. sajandist pärinevatel metallist rinnaehetel, pronksspiraalkaunistustel ja tinulistel. Silmusnelinurk on pisuhänna tõrjeks esinenud viljasalvedel. Seda on tehtud ka muudele esemetele, näiteks viis silmusnelinurka kombineerituna koonlalaual. Samuti on seda laiemalt kasutatud kirstudel perekonnaõnne kaitsvas tähenduses. Rohkem kui puuesemetel on silmusnelinurka kasutatud tekstiilide kaunistustes: kinnastel ja kirisukkadel, Setu vöödel, Lõuna-Eesti tikandites, naastpõimes rahvavaipadel.
Silmusnelinurka on peetud looduse ühtsuse tähiseks, maagiliseks hoiatuseks ja toetuseks, aga ka manala märgiks.
Sümboolikas.
Silmusnelinurk on Kultuurimälestiste riikliku registri logol ja kultuurimälestiseks tunnistatud hoonetele jm objektidele paigaldatakse seda märki kandev ümmargune metalltahvel. Kultuuripärandilist vaatamisväärsust tähistab see märkidel ka Soomes, Rootsis, Taanis, Gröönimaal ja Norras.
Silmusnelinurgast oli kujundatud 2017. aasta XII noorte laulu- ja tantsupeo "Mina jään" embleem.
Silmusnelinurk on Kastre valla lipul ja vapil.
Anton Kovalyov

Anton Kovalyov (ukraina keeles Антон Ковальов "Anton Kovaljov"; vene keeles Антон Ковалёв "Anton Kovaljov"; sündinud 4. märtsil 1992 Harkivis) on Kanada maletaja, rahvusvaheline suurmeister (2008). 
Kovalyov sündis Ukrainas vene perekonnas. 2000. aastal asus ta koos vanematega Argentinasse, kus ta parandas oma maleoskusi suurmeistrite Pablo Ricardi ja Oscar Panno juhendamisel. 2004. aastal tuli ta Panameerika noortemeistriks U12-vanuseastmes. 2007. aastal kolis ta vanematega Montreali. 
Ta sai suurmeistriks 16-aastaselt 2008. aastal. Aasta varem oli ta FIDE-lt saanud rahvusvahelise meistri nimetuse. 2008. aastal mängis ta maleolümpial Argentina võistkonna koosseisus. Kovalyov on kolmel korral tulnud Québeci juunioride meistriks (2010–2012). 
2013. aastast esindab Kovalyov rahvusvahelistel malevõistlustel Kanadat. 2014. aastal mängis ta Tromsøs maleolümpial Kanada võistkonna koosseisus (esimesel laual). 2015. aastal tuli ta Ameerika maailmajao meistrivõistlustel kolmandaks ja pääses samal aastal Bakuus toimunud maailma karikavõistlustele (128 osavõtjat), kus avaringis võitis eksmaailmameister Rustam Qosimjonovit, teises ringis Sandro Marecot, kuid kaotas kolmandas ringis Fabiano Caruanale.
2016. aastal Ameerika maailmajao meistrivõistlustel saadud teine koht tagas talle pääsu 2017. aastal Thbilisis peetud maailma karikale, kus ta võitis teises ringis eksmaailmameister Viswanathan Anandit, kuid kolmandas ringis kaotas Maxim Rodshteinile.
2016. aastal maleolümpial Bakuus mängis Kovalyov Kanada võistkonna teisel laual. 2008. aastal Kanada maleolümpia võistkonda ta ei pääsenud.
Kovalyov lõpetas 2017. aastal Texase Ülikooli Dallases magistrikraadiga arvutiteaduses.
Maxim Rodshtein

Maxim Rodshtein (heebrea keeles מקסים רודשטיין; vene keeles Максим Эдуардович Родштейн "Maksim Eduardovitš Rodštein"; sündinud 19. jaanuaril 1989 Leningradis) on Iisraeli maletaja, rahvusvaheline suurmeister (2007). 
1998. aastal emigreerus Rodshtein koos vanematega Iisraeli. Ta tuli 2004. aastal Irákleios noorte maailmameistriks U16-vanuseastmes. Ta on 2006. aasta Iisraeli malemeister. Suurmeistriks sai Rodshtein 18-aastaselt 2007. aastal. Kaks aastat varem oli ta saanud FIDE-lt rahvusvahelise meistri nimetuse. 
Rodshtein on mänginud maailma karikavõistlustel 2007., 2011., 2015. ja 2017. aastal (2007. ja 2011. aastal kaotas ta avaringis, 2015. aastal kaotas teises ringis Vassõl Ivantšukile ning 2017. aastal Bakuus võitis teises ringis Michael Adamsit ja kolmandas ringis Anton Kovalyovi, kuid kaotas kaheksandikfinaalis Vladimir Fedossejevile).
Rodštein on mänginud Iisraeli võistkonna koosseisus kuuel maleolümpial (2008–2018).
Ta on abielus naiste malesuurmeistri Tereza Rodshteiniga.
Rasmus Svane

Rasmus Svane (sündinud 21. mail 1997 Pealinnapiirkonnas Allerødi vallas) on taani päritolu Saksamaa maletaja, rahvusvaheline suurmeister (2016). 
Svane tuli 2010. aastal Saksamaa noortemeistriks U14-vanuseastmes. Suurmeistriks sai ta 19-aastaselt 2016. aastal. Kolm aastat varem oli ta FIDE-lt saanud rahvusvahelise meistri nimetuse. Märtsis 2018 sai ta Bathumis peetud Euroopa meistrivõistlustel 302 osavõtja seas 39. koha. Augustis 2018 tuli Svane Riia Tehnikaülikooli rahvusvahelisel turniiril viiendaks.
Svane mängis Saksamaa võistkonna koosseisus 2017. aastal Kreetal Euroopa võistkondlikel meistrivõistlustel (neljandal laual) ja 2018. aastal Bathumis maleolümpial (varumängijana; Saksamaa sai 13. koha).
Bassem Amin

Bassem Amin (araabia keeles باسم أمين; sündinud 9. septembril 1988 Haedos) on Egiptuse maletaja, rahvusvaheline suurmeister (2006). 
Amin tuli 2004. aastal Irákleios noorte maailmameistrivõistlustel U16-vanuseastmes kuuendaks ja Liibüas Aafrika juunioride meistriks. 2005. aastal võitis ta Belfortis noorte MM-il U18-vanuseastmes pronksmedali. Suurmeistriks sai Amin 18-aastaselt 2006. aastal. Kaks aastat varem oli ta saanud FIDE-lt rahvusvahelise meistri nimetuse. 
Ta on kolmekordne Araabia maade (2005, 2006, 2013) ja viiekordne Aafrika malemeister (2009, 2013, 2015, 2017, 2018). 2014. aastal tuli Vahemere maade malemeistriks.
2009. aastal mängis Amin Hantõ-Mansiiskis maailma karikavõistlustel, kus kaotas avaringis ja edasi ei pääsenud.
Ta on mänginud Egiptuse võistkonna koosseisus kuuel maleolümpial (2008–2018).
Amin lõpetas 2012. aastal Ţanţās asuva Ţanţā Ülikooli arstiteaduskonna.
Radoszyce

Radoszyce on linn Poolas Święty Krzyżi vojevoodkonnas Końskie maakonnas, Radoszyce valla halduskeskus. Radoszyce asub Końskiest umbes 16 km edelas.
Radoszyce sai linnaõigused 1370. aasta paiku, kuid kaotas need 1870. aastal. 1. jaanuaril 2018 sai Radoszyce linnaõigused tagasi.
Marek Jürgenson

Marek Jürgenson (sündinud 9. septembril 1977 Tartus) on Eesti poliitik. Ta oli 4. aprillist 2019 kuni 23. veebruarini 2023 XIV Riigikogu liige. 
Ta lõpetas aastal 1995 Tartu 16. Keskkooli. Aastal 2000 lõpetas ta Tartu Ülikooli ettevõttemajanduse erialal.
Karjäär.
Ta töötas aastatel 2000–2001 AS-is Vastse-Kuuste Lihatööstus personalijuhina ja 2003–2005 juhataja asetäitjana, 2001–2002 AS-i Eesti Ühispank tootejuhina ja 2002–2003 reklaamiagentuuris Tiigerhay projektijuhina. 2005. aastal töötas ta Tallinna Linnavolikogu kantselei rahandus- ja majandusnõunikuna. Aastatel 2005–2009 oli ta Tallinna Kesklinna linnaosa vanem, 2009–2010 oli ta Tallinna linnapea nõunik ja 2010–2011 Tallinna Ettevõtlusameti juhataja. Aastatel 2012–2019 oli ta Haabersti linnaosa vanem.
Ta oli 2003. aastast Keskerakonna liige. Ta valiti aastatel 2013 ja 2017 Tallinna linnavolikogu liikmeks.
Ta valiti 2019. aasta Riigikogu valimistel Riigikogu liikmeks.
2021. aastal oli üks seitsmest Riigikogu õiguskomisjoni liikmest, kes otsustas mitte vastata 35 805 inimese allkirjaga pöördumisele, et riik sätestaks abielu kahe täiskasvanud inimese vahelise liiduna. Teised liikmed olid Sulev Kannimäe (Reformierakond), Jaanus Karilaid (Keskerakond), Tarmo Kruusimäe (Isamaa), Urve Tiidus (Reformierakond) ja Vilja Toomast (Reformierakond).
Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 739 häält ning ei osutunud valituks.
21. septembril 2024 astus ta Keskerakonnast välja.
Isiklikku.
Ta on abielus, tal on kaks poega ja üks tütar. Tema hobid on mäesuusatamine, jalgrattasõit, matkamine ja kokandus.
Dieterode

Dieterode on vald Saksamaal Tüüringi liidumaal Eichsfeldi kreisis. Dieterode asub 8 km Heilbad Heiligenstadtist edelas Höhebergi ja Rachelsbergi vahel.
Geismar

Geismar on vald Saksamaal Tüüringi liidumaal Eichsfeldi kreisis.
Skórcz

Skórcz (saksa "Skurz", 1942–1945 "Großwollental") on linn Poolas Pomorze vojevoodkonnas Starogard Gdański maakonnas. Skórcz asub Starogard Gdańskist umbes 20 km lõunas.
Skórczi on esmamainitud 1339. aastal, linnaõigused sai 1934. aastal.
Belvedere (Viin)

Belvedere on ajalooline hoonete kompleks Austria pealinnas Viinis, mis hõlmab kaht barokses arhitektuuristiilis ehitatud paleed ("Unteres Belvedere" ja "Oberes Belvedere"), oranžeriid ja talle. Hooned paiknevad Prantsuse stiilis pargimaastikul Viini III ringkonnas. 
Ülemises palees asub kunstimuuseum Österreichische Galerie Belvedere.
Kella

Kella on vald Saksamaal Tüüringi liidumaal Eichsfeldi kreisis.
Krombach (Eichsfeld)

Krombach on vald Saksamaal Tüüringi liidumaal Eichsfeldi kreisis.
Pfaffschwende

Pfaffschwende on vald Saksamaal Tüüringi liidumaal Eichsfeldi kreisis.
Schimbergi vald

Schimberg on vald Saksamaal Tüüringi liidumaal Eichsfeldi kreisis.
Schwobfeld

Schwobfeld on vald Saksamaal Tüüringi liidumaal Eichsfeldi kreisis.
Sickerode

Sickerode on vald Saksamaal Tüüringi liidumaal Eichsfeldi kreisis.
Volkerode

Volkerode on vald Saksamaal Tüüringi liidumaal Eichsfeldi kreisis.
Kalev Männe

Kalev Männe (sündinud 6. juulil 1966 Pärnus) on Eesti ärimees.
Elulugu.
Ta õppis aastatel 1973–1979 Pärnu VIII 8-klassilises koolis ja 1979–1981 Lydia Koidula nimelises Pärnu II keskkoolis. Aastatel 1981–1984 õppis ta Olustvere Sovhoostehnikumis mesinikuks.
Pärast ajateenimist Nõukogude armees oli Männe aastatel 1987–1994 mesinik Pärnu metsamajandis, ühtlasi andis 1990–1991 Helsingi Ülikooli üliõpilastele praktikatunde mesinduses.
1992. aastal sai ta üheks osanikuks a/s-is Astel (hiljem OÜ Astel MPS, OÜ Astel KT).
Aastatel 2002–2005 oli Männe AS Pärnu Õlu juhatuse esimees ja tegevdirektor. 
2008. aastast on ta Vox Bizness OÜ juhatuse liige.
Männe korraldas ka Pärnu hoiu-laenuühistu asutamist 2011. aastal.
Poliitika.
Kalev Männe kuulus Pärnu linna volikokku Reformierakonna nimekirjas 2009. aasta märtsini, kui ta esitas volikogust taandamise palve.
Sama aasta aprillis aitas ta asutada Eesti Rahvuslikku Konservatiivset Liitu, mis oli EKRE eelkäija. Ta valiti Pärnumaa piirkonna esimeheks.
Männe pidas 1999. aastal kõne Poltavas Leonid Kutšma presidendikampaania raames.
Kohtuasjad.
2005. aastal peeti Männe kinni kahtlustatavana alkoholiseaduse rikkumises. Kuu aega hiljem alustas Männe Pärnu arestimajas näljastreiki, sest ei saanud valimistel osaleda ja pidi istuma ühes kongis eluaegse vangi Romeo Kaldaga. 2006. aastal süüdistas Männe ajakirjanduses, et 18. novembril 2005, kui Männe oli veel vahi all Pärnu arestimajas, maksu- ja tolliameti uurijat tema mõjutamise katses, viies teda metsa lootes, et ta tunnistaks ennast süüdi. Süüdi tunnistades oleks pidanud Männe maksma 5000 krooni trahvi ning oleks saanud juba järgmine päev koju. Männe mõisteti hiljem riigikohtus õigeks, ning ta nõudis hävitatud viinakoorma eest hüvitist. 
2012. aastal mõisteti Männe süüdi katses anda politseinikule altkäemaksu. Teda karistati tingimisi pooleteiseaastase vangistusega koos sama pika katseajaga. Lisaks pidi ta maksma 4000 eurot trahvi.
Isiklikku.
Kalev Männe on lahutatud ja tal on kaks last. Tema poeg on ettevõtja Gabriel Männe.
Wiesenfeld

Wiesenfeld on vald Saksamaal Tüüringi liidumaal Eichsfeldi kreisis.
Erapank

Erapangad on pangad, mis kuuluvad kas üksikisikule või täisosaniku(te)le piiratud osaniku(te)ga. Erapanku ei ole inkorporeeritud. Sellisel juhul saavad võlausaldajad vaadata nii "panga varasi tervikuna" kui ka kogu füüsilisest isikust ettevõtja/täisosaniku varasi.
Nendel pankadel on Šveitsis pikaajalised traditsioonid, mis ulatuvad vähemalt Nantesi otsuse tühistamiseni (1685). Erapankadel on pikaajalised traditsioonid ka Suurbritannias, kus C. Hoare &amp; Co. on tegutsenud alates 1672. aastast.
Bank of Scotland

Bank of Scotland plc on Šotimaal Edinburghis baseeruv äri- ja arvelduspank. 17. sajandist pärit ajalooga pank on Ühendkuningriigis viiendal kohal vanim säilinud pank (Bank of England asutati aasta varem) ja see on ainus Šotimaa parlamendi loodud äriasutus, mis on siiani alles. See oli üks esimesi pankasid Euroopas, kes oma pangatähti trükkis, ja firma jätkab omaenda pangatähtede trükkimist juriidilise korra alusel, mis võimaldab Šoti pankadel emiteerida valuutat.
Bank of Scotland on Lloyds Banking Groupi tütarettevõte alates 19. jaanuarist 2009, mil Lloyds TSB omandas HBOS-i.
Svetlagorski rajoon

Svietłahorski rajoon on 2. järgu haldusüksus (rajoon) Homieli oblastis Valgevenes. Rajooni pindala on 1 900 km². 2018. aasta seisuga elas seal 83 200 inimest.
1924. aastal moodustati Paryčy rajoon, mis aastal 1961 Svietłahorski rajooniks ümber nimetati. See koosneb järgmistest külanõukogudest: Astaškavičy, Baraviki, Čyrkavičy, Davydaŭka, Krasnaŭka, Mikałajeŭka ja Sasnovy Bori külanõukogu. Halduskeskus on Svietłahorski linn, selle kõrval on suuremad asulad Paryčy alev ja Sasnovy Bori alev.
Rajooni suurimaks jõeks on Biarezina, teine tähtsam jõgi on tema lisajõgi Ała. Rajoon asub suuremalt jaolt Polesje madalikul, põhjaosa aga Kesk-Biarezina tasandikul.
Tähtsaimaks maavaraks on nafta, ka on rajoonis suured turba varud. Kohati esineb ka liiva ja savi.
2009. aasta seisuga oli elanikest 88,62% valgevenelasi, 8,68% venelasi, 1,73% ukrainlasi ja 0,9% muust rahvusest inimesi. 58,54% elanike emakeeleks oli valgevene keel, 39,04% elanike emakeeleks oli vene keel. Koduse keelena kasutas valgevene keelt 22,95% elanikke, vene keelt aga 72,79%.
Battery Park City

Battery Park City on põhiliselt eluhoonetega New Yorgi linnapiirkond Lower Manhattanil, Hudsoni jõe kaldaäärsel.
Arenshausen

Arenshausen on vald Saksamaal Tüüringi liidumaal Eichsfeldi kreisis.
Bornhagen

Bornhagen on vald Saksamaal Tüüringi liidumaal Eichsfeldi kreisis. Rimbachi ringkond asub Hansteini lossi tsitadellist otse lõunas kõrgusel 370 m. Bornhagen asub 22 km Göttingenist lõunas, 85 km Erfurdist loodes ja 270 km Berliinist edelas. See on läänepoolseim asula Tüüringis, kuid ei sisalda liidumaa läänepoolseimat punkti, mis on 75 km lõuna pool Geisa lähedal.
Vallas asuvad Hansteini lossi varemed. Lossi on ametlikes dokumentides esmamainitud 9. sajandil Corvey kloostris ja seda peetakse üheks suuremaks lossivaremeks Kesk-Saksamaal. Keskajal oli lossis vangla. Kolmekümneaastase sõja ajal purustati see osaliselt Rootsi vägede poolt, pärast seda ei elatud seal enam regulaarselt. Kohaliku pärandi seltsi toel hakati 1985. aastal lossi rekonstrueerima. Endisest lossikabelist pärit kolme tiivaga altar on nähtav katoliiklikus Rimbachi kirikus.
Pjotr Aven

Pjotr Olegovitš Aven (vene keeles Пётр Олегович Авен; sündinud 16. märtsil 1955 Moskvas) on läti päritolu Venemaa ettevõtja.
Elulugu.
Pjotri ema oli juudi rahvusest ja isa oli lätlane, NSV Liidu Teaduste Akadeemia akadeemik Oleg Aven (1927–1992). Pärast keskkooli lõpetamist astus Pjotr Aven Moskva Riiklikku Ülikooli majandusteaduskonda, mille lõpetas 1977. aastal. Seejärel õppis ta aspirantuuris Stanislav Šatalini juures ja 1980. aastal kaitses kandidaadiväitekirja. Pjotr Aven töötas Alfa panga presidendina (aastail 1994–2011). Tema varanduse väärtus oli 2007. aasta märtsis 3,6 miljardit USA dollarit.
Sanktsioonid.
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid.
Eraelu.
Pjotr Aven oli abielus Jelenaga, kellega tal on kaks last.
Łańcut

Łańcut (saksa "Landshut") on linn Poolas Podkarpacie vojevoodkonnas, Łańcuti maakonna ja Łańcuti valla halduskeskus. Łańcut asub Rzeszówist umbes 16 km idas.
Łańcut sai linnaõigused 1349. aasta ja 1369. aasta vahel. 16. sajandi teisel poolel ja 17. sajandi alguses oli linn üks tähtsamaid protestantismi keskusi Poolas. Esimese Poola jagamise tulemusel läks Łańcut 1772. aastal Habsburgide Austria keisririigi võimu alla.
Linna olulisim vaatamisväärsus on 17. sajandil rajatud Łańcuti loss.
Oliver Hughes

Oliver Charles Hughes (vene keeles Оливер Чарлз Хьюз; sündinud 27. juunil 1970 Folkestone'is) on Suurbritannia päritolu Venemaa ettevõtja. Lapsena kolis ta koos oma perekonnaga sünnilinnast Lancasterisse, kus ta ka üles kasvas. 1992. aastal lõpetas ta Sussexi Ülikooli, hiljem juhtis ta VISA maksesüsteemi Venemaa osakonda. Alates 2007. aastast töötab ta Tinkoff Banki tegevdirektorina. Lisaks emakeelele inglise keelele räägib Oliver Hughes vabalt prantsuse keelt ja vene keelt.
Savosavo keel

Savosavo keel on Saalomoni Saartel Savo saarel kõneldav keel. See on idapoolseim paapua keel.
Savosavo keelt räägib umbes 2800 inimest, kuid keel on ohustatud, sest üha rohkem lapsi kasvab üles segaperedes, kus räägitakse vaid Saalomoni saarte pidžinit, mida enamik Saalomoni Saarte elanikke valdab lisaks oma emakeelele.
Savosavo lähim sugulaskeel on lavukaleve keel.
Savosavo keeles on 5 vokaalfoneemi ja 17 konsonantfoneemi.
Klaus Dibiasi

Klaus Dibiasi (sündinud 6. oktoobril 1947, Hall in Tirolis Austrias) on endine vettehüppaja Itaaliast, kes esindas sünnimaad neljadel suveolümpiamängudel alates 1964. aastast. Ta domineeris tornihüpetes 1960. aastate lõpust kuni 1970. aastate keskpaigani, võites kolmedelt mängudelt kokku kolm olümpiakulda. 
Dibiasi võitis 1964. aasta suveolümpiamängudel Tokyos tornihüpetes hõbemedali. Samal alal võitis ta olümpiakulla ka 1968. aasta, 1972. aasta ja 1976. aasta olümpiamängudel. Dibiasi on ainus olümpiamängudel osalenud vettehüppaja, kes on võitnud kolm kuldmedalit järjest, ja ta on ainus vettehüppaja, kes on võitnud medaleid neljadel suveolümpiamängudel tornihüpetes. (Greg Louganisel, kes võitis oma esimestel olümpiamängudel 1976. aastal hõbeda, ei õnnestunud 1980. aasta suveolümpiamängude boikoti tõttu korrata kumbagi saavutust). Hõbemedal 1968. aasta hoolauahüpetes andis talle rekordiliselt viis olümpiamedalit. Samuti oli ta silmapaistev esimestel FINA maailmameistrivõistlustel (1973 ja 1975), võites neli medalit. Riigi meistrivõistlustel võitis Dibiasi 11 torni- ja 7 hüppelauavõistlust. 
Dibiasi sündis Austrias Hall in Tiro itaalia peres, vanemad naasid tema sünni järel Itaaliasse. Ta oli esimene itaallane, kes tuli olümpiavõitjaks vettehüpetes. Dibiasi juhendas tema isa Carlo, endine Itaalia meister (1933–1936) ja osales 1936. aasta suveolümpiamängudel Berliinis, kus saavutas tornihüpetes 10. koha. Hiljem juhendas Klaus Dibiasi ka Itaalia vettehüpete meeskonda.